Ný lög hafa áhrif á tryggingar eftirvagna Vörður vekur athygli á breytingu í nýjum lögum um ökutækjatryggingar sem hefur áhrif á tryggingar eftirvagna ökutækja . Samkvæmt lögunum , sem tóku gildi 1. janúar 2020 , telst eftirvagn eða annað tæki sem fest er við ökutæki , vera ein heild . Eftirvagn eða tengivagn getur verið t.d. tjaldvagn , fellihýsi , hjólhýsi eða kerra . Þetta þýðir að ábyrgðartryggingar ökutækja ná ekki yfir tjón sem verða á eftirvögnum , óháð eignarhaldi . Ábyrgðartrygging tók áður á slíku tjóni ef eigandi eftirvagns var ekki ökumaður eða eigandi ökutækisins . Til að tryggja eftirvagn þarf að kaskótryggja hann en kaskótrygging ökutækis nær aldrei yfir eftirvagninn sjálfan . Tökum dæmi : Jói fær lánað fellihýsi hjá Guðrúnu og verður svo valdur að árekstri með tilheyrandi tjóni á fellihýsinu . Ef þessi atburður hefði gerst á síðasta ári hefði tjónið á fellihýsinu greiðst úr ábyrgðartryggingu ökutækis Jóa . Ef svona atburður gerist á þessu ári greiðist tjónið ekki úr ábyrgðartryggingu ökutækis Jóa . Ef þú átt eftirvagn , farðu þá vel yfir tryggingarnar þínar . Þú getur óskað eftir tryggingu fyrir eftirvagninn þinn hjá okkur með því að hafa samband .